ചാരുമതി രഘുരാമൻ

കർണാടകസംഗീതരംഗത്തെ ഒരു വയലിനിസ്റ്റാണ് ചാരുമതി രഘുരാമൻ.

 ആദ്യകാലജീവിതവും വിദ്യാഭ്യാസവും 
സംഗീതപ്രിയരുടെ ഒരു കുടുംബത്തിൽ കർണാടകസംഗീതഗായികയായ രമയുടെയും വി. രഘുരാമന്റെയും മകളായി ജനിച്ച ചാരുമതി രഘുരാമൻ അമ്മയുടെയടുത്തുനിന്നുതന്നെയാണ് വയലിൻ വായിക്കാൻ തുടങ്ങിയത്. തുടർന്ന് മുംബൈയിലെ ടി ആർ ബാലമണിയിൽ നിന്ന് ഔപചാരിക പരിശീലനം നേടി. 1995 ൽ ടിഎൻ കൃഷ്ണന്റെ ഉപദേശപ്രകാരം ചാരുമതി അദ്ദേഹത്തിന്റെ ശിഷ്യയായി. പി എസ് നാരായണസ്വാമിയിൽ നിന്ന് കർണാടക വായ്പ്പാട്ടും പഠിച്ചു. സേവ്യർ ഇൻസ്റ്റിറ്റ്യൂട്ടിൽ നിന്ന് ബിസിനസ് അഡ്മിനിസ്ട്രേഷനിൽ ബിരുദാനന്തര ബിരുദം നേടി.

 സംഗീതരംഗത്ത് 
1998 ൽ ടിഎൻ കൃഷ്ണനൊമൊപ്പമായിരുന്നു ചാരുമതിയുടെ ആദ്യത്തെ സംഗീതക്കച്ചേരി."Charumathi Raghuraman". CMC Melbourne. Archived from the original on 29 April 2018. Retrieved 20 October 2018. ഇന്ത്യയിലും പുറത്തും നിരവധി സംഗീതമേളകളിലും സ്ഥാപനങ്ങളിലും അവർ പ്രകടനം നടത്തിയിട്ടുണ്ട്. 2011 ൽ ഓസ്‌ട്രേലിയയിലെ വുഡ്‌ഫോർഡ് ഫോക്ക് ഫെസ്റ്റിവലിലും അമേരിക്കയിലെ സാക്രമെന്റോ ഫിൽഹാർമോണിക് ഓർക്കസ്ട്രയിലും ചാരുമതി പങ്കെടുത്തു.

 ശൈലി 
ചാരുമതിയുടെ സംഗീതത്തിൽ ശുദ്ധമായ ശബ്ദത്തിന്റെയും അപാരജ്ഞാനത്തിന്റെയും അപൂർവ സംയോജനവും ഉൾപ്പെടുന്നുണ്ട്. വയലിൻ ഇൻസ്ട്രുമെന്റൽ ടെക്നിക്കിൽ മികവ് പുലർത്തുക മാത്രമല്ല, സ്വരസൂചകങ്ങളെ മികച്ച രീതിയിൽ പുനർനിർമ്മിക്കുന്നതിലും ചാരുമതി സമർത്ഥയാണ്. വയലിനിലും വായ്പ്പാട്ടിലും അദ്ധ്യാപിക കൂടിയാണ് ചാരുമതി. 

 അവാർഡുകൾ 

 2007 ലും 2009 ലും മദ്രാസ് മ്യൂസിക് അക്കാദമിയിൽ നിന്നുള്ള മികച്ച യുവ വയലിനിസ്റ്റ് അവാർഡും മികച്ച സബ് സീനിയർ വയലിനിസ്റ്റ് അവാർഡും"Charumathi Raghuraman". CMC Melbourne. Archived from the original on 29 April 2018. Retrieved 20 October 2018.
 2016 ലെ കൽക്കി കൃഷ്ണമൂർത്തി മെമ്മോറിയൽ അവാർഡ്
 സിസിആർ & ടി, പത്തുവയസ്സുമുതൽ ഇന്ത്യൻ സർക്കാരിന്റെ സ്കോളർഷിപ്പ്

വ്യക്തിജീവിതം
പ്രശസ്ത മൃദംഗവിദ്വാനായ അനന്ത ആർ കൃഷ്ണൻ ആണ് ചാരുമതിയുടെ ഭർത്താവ്https://www.asianage.com/entertainment/music/041119/musically-connected.html

അവലംബം

 പുറത്തേക്കുള്ള കണ്ണികൾ 
- ചാരുമതിയുടെ ഒരു ചെറുകച്ചേരി
 ഔദ്യോഗിക വെബ്സൈറ്റ്
വർഗ്ഗം:ചെന്നൈയിൽ നിന്നുള്ള സംഗീതജ്ഞർ
വർഗ്ഗം:ജീവിച്ചിരിക്കുന്നവർ
വർഗ്ഗം:വയലിൻ വാദകർ
വർഗ്ഗം:കർണ്ണാടകസംഗീതജ്ഞർ